హైదరాబాద్, ఫిబ్రవరి 22 (ఆంధ్రజ్యోతి): అక్కినేని నాగార్జున చిన్న కుమారుడు అఖిల్ వివాహం ఆగిపోయిందా? విశ్వసనీయ వర్గాలు ఈ ప్రశ్నకు ఔననే సమాధానమిస్తున్నాయి. ప్రముఖ వ్యాపారవేత్త జీవీకే రెడ్డి మనవరాలైన శ్రియా భూపాల్తో 2016 డిసెంబర్లో అఖిల్ నిశ్చితార్థం జరిగిన విషయం తెలిసిందే. తేదీ ప్రకటించకపోయినా.. ఈ వేసవిలోనే రోమ్(ఇటలీ)లో ఘనంగా పెళ్లి చేయడానికి ఏర్పాట్లు జరిగాయి. అతిథులకు టిక్కెట్లను కూడా బుక్ చేశారు. అయితే అనూహ్యంగా.. రోమ్ ప్రయాణాన్ని కేన్సిల్ చేసుకోవాలంటూ గత శనివారం సన్నిహితులకు సమాచారం వెళ్లిందని.. దానికి కారణం మాత్రం చెప్పలేదని తెలిసింది. పెళ్లి రద్దు నిర్ణయం శ్రియ కుటుంబం నుంచే వచ్చిందని ప్రచారం జరుగుతోంది. ఈ వ్యవహారంపై కూర్చొని మాట్లాడుకుని, సమస్యను పరిష్కరించుకుందామని నాగార్జున సూచించినా, అటు నుంచి స్పందన రాలేదంటున్నారు. దీనిపై అధికారికంగా మాట్లాడేందుకు ఎవరూ ముందుకు రావట్లేదు. ఆంతరంగికంగా మాత్రం వివాహం రద్దు విషయాన్ని ఇరు కుటుంబాలూ తెలియజేస్తున్నాయి.
hyderabad, fibravari 22 (aandhrajyoti): akkineni nagarjuna chinna kumarudu akhil vivaham aagipoyindaa? vishwasaneeya vargaalu ee prasnaku aunane samaadhaanamistunnaayi. pramukha vyaapaaravetta jeeveeke reddi manavaraalaina shriya bhupalto 2016 decemberlo akhil nischitaartham jarigina vishayam telisinde. tedee prakatinchakapoyina.. ee vesavilone rom(italy)loo ghanamgaa pelli cheyadaaniki erpaatlu jarigai. atithulaku tikketlanu kuudaa buk chesaru. ayithe anoohyamgaa.. rom prayaanaanni canesle chesukovalantu gatha sanivaaram sannihitulaku samacharam vellindani.. daaniki kaaranam maatram cheppaledani telisindi. pelli raddu nirnayam shriya kutumbam nunche vachindani prachaaram jarugutondi. ee vyavahaarampai kuurchoni matladukuni, samasyanu parishkarinchukundaamani nagarjuna suuchinchinaa, atu nunchi spandana raaledantunnaaru. deenipai adhikaarikamgaa matladenduku evaruu munduku ravatledu. aantarangikamgaa maatram vivaham raddu vishayaanni iru kutumbaaluu teliyajestunnaayi.